Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 24/1998. (IV. 29.) IKIM—NM együttes rendelethez
Paragraph Index: 542

3. Funkcionális játék A funkcionális játékot vagy csomagolását el kell látni a következő felirattal: „Figyelem! Csak felnőttek felügyelete mellett használható!” Ezenfelül a játékhoz használati utasítást kell mellékelni, amely a működtetési utasításokat és a biztonságossági feltételeket egyaránt tartalmazza a használó számára, azzal a figyelmeztetéssel, hogy a védőintézkedések elmulasztása a használóra nézve milyen — ez részletesen megnevezendő — veszéllyel jár azzal a készülékkel vagy termékkel összefüggésben, amelynek a játék méretarányos modellje vagy utánzata. Fel kell hívni a figyelmet arra is, hogy a játékot kisgyermekek számára nem hozzáférhető helyen kell tartani. „Funkcionális játék” az a játék, amely — általában kicsinyített modellként — ugyanazokat a funkciókat teljesíti, mint a felnőttek számára gyártott eredeti készülékek vagy berendezések.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes